runetrust/blame-folketinget-dk huggingface dataset:
Poul Nyrup Rasmussen (S), 1997-10-07:
Lov om forurenet jord På baggrund af Jordforureningsudvalgets betænkning besluttede regeringen i efteråret 1996, at forinden der fremsættes et forslag til en samlet regulering af jordforureningsområdet, skulle der gennemføres et analyse- og udviklingsarbejde og en række faglige vurderinger vedrørende den praktiske gennemførelse af en lovgivning.
Karina Adsbøl (DF), 2021-06-01:
Man kunne også gøre det at beslutte politisk, at kommunerne får pligt til at melde tilbage til Ankestyrelsen, hvordan de har handlet på en hjemvist eller ændret afgørelse, og har kommunen ikke efterlevet afgørelsen på tilfredsstillende vis, så skal Ankestyrelsen automatisk overbringe sagen til det kommunale tilsyn, som om nødvendigt kan tvinge afgørelsen igennem – f.eks. ved at give bøder til de ansvarlige medlemmer af kommunalbestyrelsen.
Irene Simonsen (V), 2006-05-09:
Når det f.eks. nævnes, at der ikke er økonomi nok til, at de kan få en ordentlig kost, så er det jo også spørgsmålet, om mange af de har unge mennesker overhovedet er i stand til selv at styre det, eller om der skal en anden hjælp til for at sikre, at deres dagligdag hænger sammen.
Morten Homann (SF), 2004-02-04:
Jeg har bare ikke de store illusioner om, at det hjælper, for når det kommer til de konsekvenser, det skal have at bryde reglerne, når det kommer til de redskaber, man har til for alvor at gribe ind over for det, og når det kommer til at turde sætte hårdt mod hårdt over for de her selskaber, så mangler regeringen modet, så mangler regeringen viljen, så mangler konsekvenserne.
Samira Nawa (RV), 2025-10-31:
For jeg synes faktisk, at vi med aftalen tager højde for, at man ikke efterlader en familie, som så ikke kan forsørge sig; at man ikke lige pludselig står og ikke har penge til medicin eller til helbredsudgifter eller til sin husleje; eller at man ikke lige pludselig bliver afskåret fra sin indtægt, såfremt der kun er tale om en behandling af kortere varighed.
Tom Behnke (KF), 2006-05-17:
Men det, jeg giver udtryk for, er, at vi er meget tilfredse med, at vi fordobler perioden og går op til 30 dage, at vi holder øje med, hvad betydningen er af de 30 dage, hvad fordelene er, dem vil der være mange af, og om der eventuelt er nogle ulemper.
Henning Hyllested (EL), 2016-04-26:
Det er jo en kendsgerning, det må ministeren da give mig ret i, at det har været ganske svært på trods af arbejdsretsdomme osv. at inddrive tilgodehavender, som lønmodtagere har haft til gode i den pågældende virksomhed efter at have vundet fagretslige sager.
Leif Lahn Jensen (S), 2019-11-27:
Jeg ser selvfølgelig også frem til at diskutere uddannelsesløftet fremadrettet og til at kigge på, hvordan vi kan løfte de ufaglærte og de faglærte med forældede kompetencer – selvfølgelig både dem, der er arbejdsløse, men også dem, der er ude på arbejdsmarkedet.
Morten Messerschmidt (DF), 2008-12-09:
Nu har vi gentagne gange hørt, at Socialdemokratiets ordfører beklager Lavaldommen - jeg lægger til grund, at han også beklager Rüffertdommen, jeg lægger til grund, at han også beklager Vikingdommen - og alle de andre domme, som jo er nogle grove tilsidesættelser af medlemslandenes egen mulighed for efter deres nationale skik nu engang at tilrettelægge arbejdsmarkedspolitikken.
René Christensen (DF), 2010-11-23:
Jeg vil også starte med at sige tak for debatten, som jeg synes har været god, og selvfølgelig også sige tak til ministeren, som allerede har nikket anerkendende til de to forslag her og har lagt op til, at vi skal nedsætte en arbejdsgruppe, som arbejder fremadrettet med de spørgsmål, som er blevet stillet i forbindelse med forslagene.
Helena Artmann Andresen (LA), 2024-12-18:
For jeg mener virkelig, det er nødvendigt, at vi får løst det her problem, og jeg er stadig væk ikke sådan helt sikker på, hvad ministeren konkret vil gøre ved de kommuner, altså om man vil sende et brev til dem og løfte en pegefinger over for de kommuner, som har udviklet deres egen praksis.
Astrid Krag (S), 2012-04-19:
Den brede debat i forhold til brugerbetaling i vores sundhedsvæsen og også i forhold til hele medicinområdet vil jeg gerne tage med Folketinget til hver en tid, men hvis ordføreren spørger, hvad regeringen mener, kan jeg jo svare, at regeringens holdning er den, som er udtrykt i det her lovforslag.
Villy Søvndal (SF), 2005-03-10:
Da SF's boligordfører, hr. Morten Homann, ikke kan være til stede, skal jeg på hans vegne fremføre følgende: Forslaget svarer, som påpeget tidligere af den konservative ordfører, langt hen ad vejen til det beslutningsforslag, B 112, som SF fremsatte i folketingsåret 2003-04.
Ole Birk Olesen (LA), 2012-11-22:
Derfor synes vi, at det kunne være på sin plads, når vi har gennemført det her, også at se på betalingen til det offentlige og se på, om den ikke også kan sættes ned, så man også der høster gevinsten af den teknologiske udvikling og i hele taget af de erfaringer, som de har gjort sig i den private sektor.
Keld Albrechtsen (EL), 2003-04-10:
Jeg vil gerne advare meget stærkt imod, at nogen i Folketinget stemmer for det forslag til vedtagelse, som Det Konservative Folkeparti nu har fremsat, fordi det med stor sandsynlighed vil indebære en overtrædelse af grundloven. Jeg synes, det er noget alvorligt noget, hvis et flertal i Folketinget opfordrer regeringen til at begå grundlovsbrud, og jeg vil i hvert fald anmode den konservative ordfører om at tænke det meget grundigt igennem.
Erling Bonnesen (V), 2009-11-11:
Det er jo, når Socialdemokratiet tilsyneladende vil se bort fra, at der også skal være en samlet koordinering, således at der for alle danskere, hele befolkningen, bliver nogle supersygehuse i verdensklasse, så vi kan klare at udføre de behandlinger, der skal til, når man uheldigvis kommer ud for at skulle behandles.
Kristen Touborg (SF), 2003-10-24:
Men på baggrund af den rapport, som den nedsatte arbejdsgruppe har afgivet, som tilsyneladende peger på, at vi i fremtiden stort set kun skal have varslede besøg, så gik mit spørgsmål på, om ministeren kan bekræfte, at de uvarslede besøg, der foregår i øjeblikket, også bliver ved med at foregå i fremtiden, eller kommer der en ændring på det?
Bertel Haarder (V), 2005-03-29:
Men jeg bliver nødt til at sige til både hende, hr. Carsten Hansen, fru Anne Baastrup og hr. Bjarne Laustsen, at det altså ikke nytter noget at bede om garantier for, at alle skoler bevares, at bede om garantier for, at deltagerbetalingen ikke stiger, at bede om garantier for, at alle nordjyske gymnasier bevares.
Søren Egge Rasmussen (EL), 2017-04-26:
Jeg vil godt have ordføreren til at bekræfte, at det her beslutningsforslag udelukkende er noget, som vil komme til at gælde for nybyggeri og ikke de bebyggelser, der er i øjeblikket, og for de mennesker, der bor i en bolig, hvor man måske omgår reglerne.
Jørn Jespersen (SF), 2004-11-25:
Det, jeg bare siger, er, at da man så medvirkede til at implementere midtvejsreformen sidste år, da blåstemplede man bare regeringens måde at gøre det på, som regeringen havde aftalt med Landbrugsraadet, og det har altså medført kalvepræmier til pensionister, det har medført dobbelt støtte til sukkerroeproducenter, og det har i øvrigt medført ca. 120 mio. kr. i spild i forbindelse med de såkaldte miljøvenlige jordbrugsforanstaltninger.
Ole Sohn (SF), 1998-12-17:
Det vedrører dog trods alt en hel del offentligt ansatte, og det, at et stort flertal i Folketinget foregriber finansministerens forhandlinger, må dog have en vis interesse for de berørte parter. Så jeg vil gerne vide: Hvad er Venstres baggrund - jeg går ud fra, at det er Venstre eller de borgerlige partier, som har rejst kravet, eftersom Socialdemokratiet ikke ønsker at kommentere det - for at få lagt en ramme for overenskomstforhandlingerne ind i en finanslovaftale?
Kim Edberg Andersen (DD), 2025-03-12:
Og jeg håber, at ministeren vil tage det positivt ned og arbejde mere for, at ulvene bliver set mere som en europæisk bestand, for det ville løse rigtig mange problemstillinger, i forhold til at Danmark simpelt hen er for lille et land til et dyr som ulven, som jo vandrer så langt, som ulve nu gør.
Lars Løkke Rasmussen (V), 2002-01-23:
Så vil jeg også gerne sige, at det jo ikke er sådan, at behandlingen af de patienter, der vælger private sygehuse af egen drift og for egen regning - eller fra den 1. juli, fordi vi ikke ønsker, at det skal være pengepungens størrelse, der afgør, at man kommer til behandling, betales af amterne - repræsenterer et behandlingsbehov, som ellers ikke ville være der.
Karina Due (DF), 2019-01-25:
En ting er at læse om en sag i avisen eller få mails om de forskellige sager, men noget andet er at være til stede i retssalen og se, at der er mennesker bag, se de her billeder af mishandlede dyr, se folk, der bryder sammen i retssalen og må ud, og se dyrlæger, som er dybt professionelle og vant til det her arbejde, sidde med en klump i halsen, og som må synke nogle gange, inden de kan gå videre, når de fortæller om en sag; det gør et indtryk, skulle jeg lige hilse at sige.
Frank Dahlgaard (UP), 2000-01-19:
Samtidig er det imidlertid en kendsgerning, at den danske beskæftigelse er væsentlig bedre end beskæftigelsen i euro-området, hvor arbejdsløsheden er mere end dobbelt så høj som i Danmark - og også væsentlig højere end i de øvrige vesteuropæiske lande, som står uden for ØMU'en.
Søren Søndergaard (EL), 1999-01-12:
Det skal ikke afholde os fra at udtrykke støtte til SF's beslutningsforslag, selv om det altså først og fremmest er kræfter inden for musiklivet, som vedholdende og stædigt har banet vejen for, at der snart kommer en forhåbentlig god lovgivning på området.
Henning Hyllested (EL), 2015-12-04:
Så kunne man jo til sammenligning fremhæve, at regeringen er startet på det her område med at fjerne 300 mio. kr. fra DSB, og hvis ministeren efterlyser finansiering, kunne han jo nedsætte tyveriet fra DSB med de ganske få millioner, det måtte koste også at tage togpendlerne med i den her omgang.
Rune Lund (EL), 2016-12-06:
Lad mig prøve at give et billede: Jeg planlægger et bankrøveri, laver en detaljeret plan for det, viser et kort over banken og forklarer om alarmsystemerne, hvor pengene ligger, og hvordan planen skal gennemføres, og giver den her plan videre til nogle røvere, som skal røve den bank.
Marianne Jelved (RV), 2001-05-30:
Jeg vil godt understrege, og det ved hr. Thulesen Dahl jo også godt, at der er en procedure, der betyder, at man lægger sine stabilitets-, henholdsvis konvergensprogrammer frem til behandling omkring årsskiftet, og de bliver behandlet i Økofinrådet i februar-marts måned.
Morten Bødskov (S), 2011-11-16:
Der er efter konventionen alene mulighed for at tage forbehold på tidspunktet for undertegnelse, ratifikation eller tiltrædelse og alene mulighed for at tage forbehold over for visse nærmere optegnede artikler, og bestemmelsen i artikel 1, der forpligter de kontraherende stater til at meddele statsborgerskab til personer, der er født statsløse på statens territorium, har det ikke været og er det på ingen måde muligt at tage forbehold over for.
Per Stig Møller (KF), 2010-04-07:
Det har tværtimod styrket området, fordi formålet med forsøgspuljer jo er at få nogle erfaringer, som man kan lære af, og så man kan gøre de faste ting, som man laver i forvejen og fortsat vil lave, bedre og justere efter det, man har lært i forsøgsperioden.
Sophie Løhde (V), 2024-10-09:
bare for en god ordens skyld gøre opmærksom på, at jeg også selv på egen foranledning har taget initiativ til at deltage i et møde i Epidemiudvalget for blot 3 uger siden for at drøfte præcis det her emne, som spørgeren også kredser om i sin begrundelse.
Malou Aamund (V), 2010-02-25:
I Venstre lægger vi meget vægt på at sikre gratisprincippet i uddannelserne, og selvfølgelig har man da gjort sig nogle erkendelser i ministeriet – jeg kan næsten ikke forestille mig andet – men jeg må da indrømme, at det, vi er optaget af i Venstre, altså også er at se frem og ikke tilbage.
Mike Legarth (KF), 2013-01-15:
Jeg spørger helt konkret: Hvordan kan ordføreren, der sidder i et byråd – jeg ved ikke, om ordføreren stadig sidder der, men han har i hvert fald gjort det – vide, om den ydelse, som byrådet køber, bliver købt i den bedste kvalitet og til den bedste pris, som findes på markedet, hvis man ikke kontrollerer, om der findes andre og spørger dem?
Lars Barfoed (KF), 2002-12-11:
Vi får et enstrenget system, så vi bedre udnytter ressourcerne henholdsvis i den kommunale sektor og i a-kasseregi, og så er der lagt op til en række stramninger, sådan at det i fremtiden kan betale sig at arbejde, hvor der har været eksempler på, at det ikke kunne betale sig at gå fra kontanthjælp til en arbejdssituation.
Henrik Dahl (LA), 2019-12-12:
Og det her beslutningsforslag har faktisk været oppe på det politiske niveau i vores gruppe, fordi vi synes, det var svært at blive enige om, om vi skulle være for eller imod, for det er jo faktisk, som flere har været inde på, i dag allerede sådan, at man kan fratage folk statsborgerskabet, hvis de har overtrådt kapitel 13 eller 14 i straffeloven, tror jeg det er.
Kamal Qureshi (SF), 2009-04-02:
Jeg blev bare provokeret til at bruge taletid på at tage en kort bemærkning ud fra hr. Søren Espersens indlæg, hvor hr. Søren Espersen jo tilsyneladende mener, at den palæstinensiske befolkning, altså civilbefolkningen, er ansvarlig for de handlinger, der bliver begået af Hamas eller af den palæstinensiske regering og derfor er legitime mål.
Brian Mikkelsen (KF), 1997-12-03:
Vi kan også konstatere ved at se på de tal, at mange psykiatriske afdelinger er præget af overbelægning, personalemangel og utilfredsstillende fysiske rammer - forhold, som man ikke ville byde nogen som helst andre mennesker i dette samfund. Det er endnu en grund til, at vi skal have speedet processen op.
Anders Johansson (KF), 2017-04-04:
Men når det så mere specifikt handler om virksomheder, der står over for et generationsskifte, så handler det ikke længere kun om nogle grundlæggende principper og modstand mod dobbeltbeskatning, men så handler det derimod også om erhvervsvirksomheder, som mister konkurrenceevne og mulighed for at foretage investeringer, fordi kassen skal drænes for likviditet for at sikre, at staten kan få sin afgift, i forbindelse med at en ny generation skal indtræde i virksomheden.
Holger K. Nielsen (SF), 2001-05-31:
Hvordan de har måttet erkende - og endda været stolte af - at de står for en fordelingspolitik, som omfordeler til gavn for de velstillede i det danske samfund, en global fordelingspolitik, hvor de finansierer de asociale omfordelinger her i Danmark med voldsomme nedskæringer på ulandsbistanden.
Poul Nødgaard (DF), 1999-12-07:
Den siger jo noget om, at man vil ansætte en masse i offentlig tjeneste, og det er formentlig nogle af dem, der er ledige nu, går jeg ud fra - altså de 50-60-årige, eller hvor gamle de nu er - og så spørger jeg ministeren: Hvis de bliver trukket ud og kommer i nogle beskæftigelsesprojekter i det offentlige, må bidragene til arbejdsmarkedsrådene da gå kraftigt ned?
Alex Ahrendtsen (DF), 2018-01-26:
Ministeren har jo tidligere i et svar til Dansk Folkeparti sagt, at han vil se nærmere på, om det er hensigtsmæssigt, at University Colleges hedder, som de hedder, og han har i svaret også sagt, at man skal værne om det danske sprog, og at uddannelsesinstitutioner som udgangspunkt skal anvende danske navne.
Søren Søndergaard (EL), 2016-03-30:
Så derfor er mit spørgsmål til hr. Naser Khader: Hvordan sikrer vi her i Folketinget – og det skal finansministeren selvfølgelig også på et tidspunkt svare på – at de millioner, vi bidrager med, rent faktisk kommer de syriske flygtninge til gavn?
Johanne Schmidt-Nielsen (EL), 2017-02-07:
Som sagt går det forslag, som vi behandler i dag, kort fortalt ud på, at regeringen skal lovfæste den her praksis, som Ombudsmanden altså peger på er ulovlig, nemlig at alle par skal skilles ad, hvis den ene er under 18 år, frem for at man gennemgår sagerne individuelt.
Leif Mikkelsen (LA), 2012-03-20:
For hvis vi nu ser på, hvad turen til Tivoli koster, hvis man kører i bil, og hvad den ellers koster, hvis man bruger den kollektive trafik, kan vi i hvert fald hurtigt regne ud, at ordføreren fuldstændig har glemt at regne med ind, hvordan afgiftssystemet er, altså hvad det koster at erhverve en bil osv., hvis man skal have det regnestykke til at gå op.
Sofie Carsten Nielsen (RV), 2017-12-12:
Jeg har ikke været her så længe som mange andre ordførere; jeg har været på Christiansborg i 6 år, men jeg synes, jeg har været her længe nok til at være førstehåndsvidne til en gennemgående konkurrence, som fortsat kulminerer i dag på det skammeligste, for dag efter dag ser jeg kolleger, der konkurrerer om, hvem der kan trække de skrappeste stramninger op af skuffen, men vi taler ikke om, hvad det er for nogle problemer, vi gerne vil løse.
Gitte Lillelund Bech (V), 2011-11-09:
Jeg tror bare, at vi prøver den simple version nu: Mener udenrigsministeren, at der i Udenrigsministeriet eller i andre ministerier findes relevant materiale, som lå i ministerierne, da den her redegørelse fra 2008 blev udarbejdet, men som ikke er indgået i redegørelsen?
Pernille Frahm (SF), 1999-04-13:
Der blev det slået fast, at nogle af de vigtige principper var, at Europarådet bygger på demokrati, menneskerettigheder og retssikkerhed, og at man sætter de tre søjler lige højt. For at understrege den vigtige betydning, alle tre områder har, har en række lande indgået en række konventioner
Marianne Jelved (RV), 2002-05-23:
Vil fru Birthe Rønn Hornbech være meget venlig og dokumentere det? Det er lidt ærgerligt for debatten og for indholdet af debatten, at når man føler sig trængt op i en krog, er den nemmeste måde at reagere på at sætte en etiket i panden på folk, så er man fri for at snakke mere om det.
Peter Skaarup (DF), 2013-05-07:
Der har været nogle initiativer i Kulturudvalget og Retsudvalget i forhold til specielt pressens behandling af nogle ting, der har været meget spændende og interessante, men vi er også nødt til at kigge på strafdelen, for det skal ikke kunne betale sig at svine andre mennesker til og sige, de er pædofile og så få en bøde samlet set for to mennesker på 500 kr.
Bodil Thrane (V), 1999-01-28:
Vi har fået »Affald 21« som et udgangspunkt for en fremtidig affaldspolitik, og nu får vi i dag en debat, der sætter fokus på affaldsområdet på sigt, og det forventer vi udmønter sig i nogle lovtiltag på alle de områder, som der er måske'er og hensigtserklæringer i »Affald 21« om, og det ser vi frem til.
Ole Birk Olesen (LA), 2020-01-16:
Så på den måde er det et meget mærkeligt forslag, som jo egentlig puster til den politikerlede, som Alternativet nogle gange siger at de ønsker at gøre op med, fordi det her beslutningsforslag jo hævder, at der er et modsætningsforhold mellem at være medlem af Folketinget og så at være borger
Per Clausen (EL), 2005-06-02:
Hun ved nemlig godt, at når debatten bliver konkret, når det er svært at svare, så har man en forberedt tale, man kan holde, hvor man ruller banaliteterne og flosklerne ud over de sagesløse – nej, de, der er herinde, er ikke sagesløse, men de, der ser det i tv, er muligvis sagesløse.
Simon Kollerup (S), 2021-10-26:
Jeg vil bare understrege her til sidst, at det selvfølgelig er rigtig vigtigt for os at sikre, at vi fra dansk side fortsat ikke bidrager til frihedskrænkende og ulovlige aktiviteter; det gælder f.eks. udviklingen af masseødelæggelsesvåben, krigsforbrydelser, krænkelser af menneskerettighederne og lignende ting.
Thomas Jensen (S), 2011-11-29:
Men hvis det nu er en familie med tre eller fire børn, så får den familie, ved at vi med det her lovforslag fjerner loftet over børnechecken, en rigtig god og hjælpende hånd, og det gælder også lavtlønsfamilier, til at kunne klare dagen og vejen, og på den måde er den samlede effekt af det her forslag altså, at det er med til at skabe øget lighed, flere lige muligheder, for familierne, også for de børn, der vokser op i familierne Så den grønne check er noget, der hjælper dem i den rigtige retning, men der er så sandelig også rigtig, rigtig mange andre ting i regeringens politik, der bidrager til at skabe et bedre og mere sammenhængende samfund, nemlig ved at det øger ligheden.
Morten Bødskov (S), 2012-02-24:
Jeg tror, at det mere var en kommentar end et spørgsmål, men lad så også bare mit svar til kommentaren være en kommentar, nemlig den, at der ikke kan herske to meninger om, at vi skal gøre, hvad vi kan for at sikre, at dansk politi har de bedste muligheder for at opklare forbrydelser.
Ebbe Kalnæs (CD), 2001-02-22:
Men jeg synes nok, at talentet ikke rigtig er blevet brugt, når det gælder om at fortælle, at plastic ikke er noget, man sådan bare smider ud. Jeg synes nok, at der er for mange genbrugspladser, der stadig har plastic oppe i storskraldet, rigtig mange endda.
Mette Frederiksen (S), 2014-04-01:
Det har bare ikke noget med lovforslaget her at gøre, fordi det, lovforslaget her adresserer, er det faktum, at vi, for at vi har kunnet lave en finanslov for 2014 – i øvrigt som den socialdemokratiske ordfører var inde på med forbedrede rettigheder på ældreområdet, en bedre indsats mod social dumping og fokus på at skabe arbejdspladser – har haft behov for kapital forskellige steder fra, herunder Arbejdsmarkedets Feriefond.
Lars Barfoed (KF), 2011-05-03:
Men det ændrer jo stadig væk ikke ved, at vi ikke desto mindre har accepteret den internationale konvention, der er tale om, og som sagt også EU's rammeafgørelse, som jeg stærkt vil betvivle har blevet udviklet under nogen form for pression fra Sovjetunionen og østeuropæiske vasalstater, og den bestemmelse er vi altså også underordnet.
Anders Fogh Rasmussen (V), 1998-03-27:
Den noget aggressive undertone i hr. Bukstis indlæg er jo fuldstændig ude af kontakt med den virkelighed, der nu hersker her i Folketinget, en virkelighed, hvor Socialdemokratiet og regeringen er nødt til at samarbejde bl.a. med de borgerlig-liberale partier. Valget gav en anden regering, end Venstre havde ønsket.
Stine Brix (EL), 2012-05-15:
Jeg håber, at vi med det her forslag om stofindtagelsesrum kommer til at se en narkotikapolitik, som indvarsler en ny strategi, hvor vi rækker hånden ud og er i øjenhøjde med brugerne frem for at jage dem rundt og tro, at det fører nogen vegne.
Peter Skaarup (DD), 2023-05-15:
Nu er der jo kommet en helt ny regering, en reformregering, der skal lave en hel masse ting, som vi ikke har set tidligere, og det er jo ligesom noget nytænkning, altså noget, der rykker ved noget, noget, der rykker, i forhold til at man har læger ude lokalt, at der kommer nogle flere arbejdspladser ud, og der synes jeg simpelt hen, at den her finanslov mangler nogle ambitioner.
Karsten Lauritzen (V), 2014-12-19:
Det var faktisk en melding, vi i Venstre var glade for, en melding, vi har efterspurgt de sidste 3 år, hvor regeringen jo ikke har gjort noget for at bremse asylansøgertilstrømningen til Danmark, men tværtimod har lavet den ene lempelse efter den anden sammen med venstrefløjen og med Enhedslisten i spidsen.
Hans Kristian Skibby (DF), 2010-05-31:
Til det der med tiltro vil jeg gerne gentage mit svar: Vi har stor tiltro til, at der skal være synlighed og engagement i de aftaler, der bliver indgået mellem KL og regeringen, og vi har også tiltro til, at de folkevalgte i byrådene med borgmestrene i spidsen og de ansatte i økonomisk forvaltning osv. kan arbejde målrettet med at lave en større træfsikkerhed, så der bliver en større sammenlignelighed mellem budgetterne og de endelige resultater, når året er gået.
Rune Lund (EL), 2018-09-06:
Bl.a. vil vi sænke skatten for de mennesker, som tjener mindst i vores samfund, og en mindre brugerbetaling på f.eks. kollektiv trafik vil også komme nogle mennesker til gode, specielt dem med de mindste indkomster, mens vi finder pengene til vores plan i toppen af samfundet, nemlig dem, som har fået skatterabatter de sidste mange år.
Pernille Rosenkrantz-Theil (EL), 2002-05-29:
Selv synes jeg, det er statsadministrationen, og selv synes jeg måske, at det lyder tungest, at en minister, altså et politisk menneske, skal sidde og bestemme, hvad det er, de her ligestillingsfolk så skal arbejde med, sammenlignet med at man har et videnscenter, som er uafhængigt af politiske interesser og derfor kan agere bredt.